DE SACRA 
ELOQUENTIA 
ORATIO HABITA IN 
SEMINARIO EPISC. 
VICETINO A... 

Carlo Bologna 



Digitized by Google 




DE SACRA ELOQUENTIA 

ORATIO 

IIABITA IN SEMINARIO EPISC. VICETINO 
A CAROLO BOLOGNA 

EJUSDEM SEMINARII STUDIORUM PRAEFECTO 

ANNO MDCCCXXXV 



Digitized by Google 



JOANNI ANTONIO FARINA 

EPISCOPO TARVISINO 



Quum Tu hodierna die tam sublimi 
dignitate conspicuus ad Tarvisinae Eccle- 
siae regimen suscipiendum accedas, Semi- 
narium Vicetinum^ quod Tibi debuerat, 
publicum laetitiae, et obsequii, et grati 
animi exhibet testimonium. Tu enim, qui 
in hoc Loco et praeceptoris officium, et 
sacrarum disciplinarum moderatoris vicem 
summo studio, summaque erga istud bona* 
rum artium domicilium benevolentia ges- 
sisti, in hunc modo honorem, in hanc am- 
plitudinem ob tua praeclarissima merita 
adductus (quod quidem tam brevi tempore 

postquam alius e nostrorum praeceptorum 
numero nobilissimus Antistes electus fuit, 

* 

vix unquam omnino sperabamus futurum ) 
splendidissima sane ac prope singulari glo- 
ria nos afficis, atque illustras. Accipe igitur 
pignus amoris atque observantiae nostrae 
Orationem Latinam, quam Carolus Bologna 
in Iioc Seminario studiorum Praefectus, 
familiarissimus tuus, habuit olim de Sacra 
Eloquentia, cujus Tu quoque praeceptis 

cum tibi gratum ac perjucundum pro tua 
erga illum necessitudine fore coniidimus, 

tum vehementer optamus, ut Tibi Tuisque, 
qui Te hodie in patrem peramanter laetan- 
tesque suscipiunt, in bonum fortunatumque 
omen perpetuo sit. 



ANTONIUS GRAZIANI 
Semhurii Modeiutor 

ORATIO 



aini jam me, neque semel, eloquentiae et in 
primis ejus, quae ad nos pro vitae nostrae instituto 
propius pertineret, vicem non tacitum doluisse, quod 
a veteri illa dicendi facultate, atque adeo a sc ipsa de- 
scivisset. Verum tunc spectabam alio, neque ego pote- 
ram aut vero debebam plura dicere pro rei magnitu- 
dine, quam certo jam inde intelligebam majora a me 
postulare, eoque vehementius, quo gravius cognosce- 
bam malorum temporum corruptela periculum impen- 
dere. Amor enim ille exquisitioris doctrinae et recon- 
ditae, illa scientiae cupiditas, quae praecipue hac actate 
multorum animos ad rerum pulcherrimarum et maxi- 
marum cognitionem inflammavit, tamen nihil non mo- 
vit, illud etiam studium impotens novitatis, in alienas 
quasi possessiones irruit, et artium omnium, quac con- 
stant imitatione naturae, atque adeo eloqucntiae, jura 

pervertit. Alia enim a dicentibus ex artibus quibu- 
scumque peti, alia.ex gravissimis disciplinis arcessiri, 
depromi plcraque ex philosophia, omnia undique ex- 
quiri, cogi, efferri non apta oratione, ut vix liceat nunc 
agnoscere in templis eloquentiam, quam gravem, quam 
ornatam, quam copiosam et verbis ct sententiis instru- 
ctam popularibus, jam olim oratorcs egrcgii et summi 
protulerunt. Neque tantum peccari solet in re tanta, 
sed etiam peccatum fidenter defendi a quibusdam, qui 
praedicant et clamant, hoc tempore civili liberalique 
cultu expolitos esse mores, artium, disciplinarum, 
inventorura lucem undique in omnes partes diffusam 
et propagatam, regnare in gentibus philosophiam , 
mentes et pectora incendi et occupari amore veritatis, 
in cujus cognitione jucundissima unice conquiescunt. 
Serviendcm igitur saeculo si tibi velis praeberi aures 
cum verba facis ; indulgendum ingeniis et voluntati 
eorum qui nunc vivunt, si sapias ; quaerenda alia elo- 
quentia, quae ratione audientes ducat ad virtutem, et 
ad religionem amandam potius blandimentis laetarum 
rerum, quam timendam minis terribilium ; in nova 
doctrinarum facie inducenda eloquentia nova, pulsa 
illa obsoleta, quam patres et majores nostri pro suis 
aetalibus suspexcrunt. 

Contra quos cum multa dici possint, et dicta multa 
jam sint, ct dicantur quotidianis crebrisque sermo- 
nibus, turpe mihi sit omnino tacere, ncc illud saltem 
perficere quod ante cogitabam, maloque ingravcscenti. 

sin alia ratione possera, voce resisterc. Neque vero hoc 

ita dico quasi disciplinas et artes nunc utilibus auctas 

et locupletatas incrementis, et in primis philosophiam, 

quae est dux caeterarum, ullo modo illis invideam, 

qui ad sacrae eloquentiae laudem contendunt. Sint, 

per me licet, sint oratores sacri, tanto digni notnine, 

egregie in optimis liberalissimisque studiis versati, sint 

praestantissimarum artium omnium insignem adepti 

prudentiam, et praecipue philosophiae, sine qua novi- 

raus et profitemur neminem aut eloquentem unquam, 

aut disertum extitisse. Verum cum hanc multipliccm 

scientiam non solum utilem ad dicendum sed necessa- 

riam quoque adfirmo, illud tamen contendo hanc ipsam 

teneri potius debere ab oratoribus quam jactari, ut 

illi et eloquentiae semper merainerint, et personae 

quara susceperunt. 

Itaque praetermissis caeteris omnibus dc quibus 

alii disputarunt et disputant, hoc die propositum sit 

mihi : z= Omnibus aetatibus atque adeo hac nostra, 

orator sacer nemo bonus nisi popularis, is scilicet qui 

dicat populi mentibus ac sensibus accommodate. = 

Tu, Praesul Amplissirae, pro tua sapientia et auctori- 

tate sacram eloquentiam, ad quam literae nostrae et 

studia praecipue spectant, jubes impense coli in hoc 

bonarum artium domicilio, et quasi eminere inter cae- 

teras disciplinas, quae nobis ad omnis eruditionis co- 

piam, ad cultum animi, ad elegantiam et humanitatem 

paratae sunt et traditae. Spes hinc mihi se ostendit 

Te non molestc laturum quae dicam maxime cum iis 
conjuncta quae attuli superiore anno, quae res per se 
gravissima, quae tempus hoc et haec dies, quae utilitas 
horum adolescentium, et fides mea flagitant. 

Eloquentia ita a primis usque temporibus a sum- 
mis viris culta, ita in magnis civitatibus semper versata 
est, ut medio in populo nata, aucta, perfecta esse vi- 
deatur. Licuit doctissimis hominibus deditis studiis 
disciplinarum gravissimarum, licuit in primis philoso- 
phis fugere consulto multitudinem, et latere tamquam 
in secessu defixis in rerum cognitione et obscuritate 
naturae ; numquam integrum fuit oratoribus ab homi- 
num conventu seduci, qui in luce, in celebritate, in 
turba et quasi tumultu versari et jactari consueverunt. 
Atque hi quidem ita populo usi sunt, ut cum eorum 
magis interesset flectere populares animos, eosque quo 
vellent impellere, tunc magis viguerit eloquentia, atque 
adeo ad summam amplitudinem claritatemque perve- 
nerit. Quod si aliquando apud judices agi res coepta, 
haudquaquam prohibita est tamquam a concione mul- 
titudo, quae aspectu, quae clamore, quae plausu ad 
copiosius ornatiusque dicendum oratorum studia ardo- 
remque excitavit. Quare sine multitudine audiente 
neminem eloquentem esse posse adfirmavit M. Cicero, 
qui tandem, quodpopulo carere coactus esset immutata 
urbis fortuna, declaravit se a dicendi consuetudine re- 
cessisse. En igitur cur eloqucntia a diccndi magistris 

et artificibus popularis facultas habita semper sit et 
appellata. — Neque vero alia est sacrae eloquentiae 
ratio, aut aliud officium sacrorum oratorum, a quibus 
non minus apud populum verba fiunt, cum non is po- 
pulus censendus sit, qui minuta tantum plebe et con- 
tempta, sed hominibus minus doctis quocumque sint 
loco, plane omnibus, atque adeo, ut ait L. Seneca, 
togatis etiam et purpuratis continetur. Imo si discri- 
men aliquod inter sacram eloquentiam et eloquentiam 
forensem et civilem statuendum sit, quamvis una atque 
eadem est eloquentia, quae diversas res spectat non 
homines diversos, eloquentia sacra putanda est singu- 
lari quadam ratione et instituto popularis. Non haec 
d praetorem, non apud judices, non apud magi- 
stratus, ut eos in suam sententiam adducat, sed omni- 
bus verba facit quicumque adsunt, optimatibus et ple- 
beiis, divitibus et egenis, civibus et peregrinis, viris, 
raulieribus, pueris, sapientibus tandem et insipientibus, 
indoctis maximam partem et rudibus, ut universi et 
singuli de rebus, quae unumquemque proxime attin- 
gunt, summis ac plane necessariis, cognoscant et sta- 
tuant. Quid igitur Oratores sacri non pauci genus sibi 
dicendi adsciscunt, quod a populari absit longissime? 



Ad populum dicunt et populo dicunt. Quid est reli- 
quum ? Populi auribus et mentibus accommodata adhi- 
beri debet oratio. Videtis istam, quam vocant eloquen- 
tiam, ab omnibus disciplinis profectam et obscuriori 
instructam abditaque sapientia, subtilem, abstrusam, in 

ipso limine orationis meae concidisse ? Si enira in eo 
posita est sacra eloquentia (quemadmodum eloquentia 
omnis) ut dicat ad persuadendum apte et apposite, 
nec cuiquam id persuadere possit, quod illius animo 
non comprehenditur, simul atque prosequitur remota 
a cognitione auditorum, conclamatum est. Nam diffi- 
cilia illa hausta ex reconditis abditisque fontibus disci- 
plinarum et philosophiae posse percipi a populo, quem 
descripsi, atque idcirco hunc ipsum populum, cujus 
magna pars constat iis hominibus qui nullas literas 
didicerunt, et pro vitae ratione ct aliis omnino occu- 
pationibus et curis distinentur, hunc, inquam, popu- 
lum, ea de causa, quod hac aetate tantum est doctrina- 
rum et philosophorum, putare, et velle esse doctum, 
et philosophum, mihi videtur ita ridiculum, ut nihil 
praeterea opus sit dicere aut quaerere. 

Verum placet rem, quae multo est maxima, accu- 
ratius expendere. Persuadere igitur est finis eloquen- 
tiae, atque idcirco non cogere ad assentiendum ratio- 
nibus etiam reluctantes, ut faciunt Geometrae et Dia- 
lectici, sed ut oratores sibi proponunt ad credendum, 
probandum, faciendum volentes libentesque ducere, 
quod fit docendo, oblectando, movendo. Ut vero doceat 
eloquentia, quod primum est, et maxime necessarium, 
rem narrat, confirmatque sua, et refutat contraria vi et 
copia argumentorum, quae enthimemate et exemplo 
continentur. Haec duo argumentandi genera ita sunt 
propria hujus facultatis, ut et argumenta rhetorica 

appellentur, et a dicendi magistris et ab Aristotele in 
primis, remotis fere caeteris, eloquentiae relinquantur. 
Quid ita ? Vidcte et perspicite ingenium eloquentiae. 
Ideo nimirum quod enthimema cum per se brevius sit, 
facilius, simul atquc positum est, arripitur a populo, 
qui neque acrius intenderc aciem mentis valet, neque 
altius quae sunt repetita et dcrivata cognoscere. Exem- 
plum vero ut sensus quodammodo impellit, ita ccleriter 
animum subit roultitudinis, eamque, quae maxime au- 
ctoritate ducatur, facile ad assensum adducit. Argu- 
menta ipsa affert quae sint audicntibus probabilia, sum- 
pta de medio et communi sensu ac judicio, et si quae 
abstrusa per se, et obscura ex difficilibus studiis hau- 
rienda sint necessario aliquando, explicat, tractat, figit- 
que quasi in novam faciem, ingeritque sensibus, et ocu- 
lis aeque subjicit ut, posita ingeneratae forma severita- 
tis, comem et popularem naturam induant. Tandem 
haec argumenta, prima, media, postrema, quasi prae- 
sidia causae, collocat eo ordine, eo instruit ct munit 
apparatu vcrborum et sententiarum, quo aptius aures 
et animos occupent. Considerate totum quantum quan- 
tum est artificium eloquentiae in inventione, in dispo- 
sitione, in elocutione, natam populo, et plane popula- 
rem reperietis. Quamobrem oratores quacumque aetate 
vivant, apud quoscumque dicant, doctos etiam et philo- 
sophos, oratione uti debent populari, et agere et loqui 
populariter. Si secus quis [fecerit, quamvis eruditissi- 
mus et doctissimus sit, disputator jure vocabitur non 

oralor. Quare Aristoteles magiius idem Rhetor et 
Philosophus edixit oratores quo propius ad aliarum 
artium principia accedunt, eo longius discedere ab arte 
sua, et nomen, quod ab ea obtinent, amittere. Cicero 
vero caeterarum, inquit, artium studia fere reconditis 
et abditis e fontibus hauriuntur : dicendi vero omnis 
ratio in medio posita communique in usu atque in 
hominum rnore et sermone versatur; ut in caeteris id 
maxime excellat quod longissime sit ab imperitorum 
intelligentia sensuque disjunctum, in dicendo autem 
vitium vel maximum a vulgari genere orationis atque 
a consuetudine communis sensus abfiorrere. 

Hacc eadem mens fuit semper oratoribus nobilis- 
simis in civitatibus quae humanitate et studiis afflue- 
bant. Qua alia oratione quam populari dicebat Pericles 
Athenis cum omnibus artibus floreret ea civitas, qua 
Hyperides, qua ^Eschines, qua Demosthenes? Qua alia 
oratione quam populari Antonius, et Crassus, Horten- 
sius, et Cicero tantum valebant Romae cum ibidem 
vigerent studia praecipuc philosophiae ex omnium di- 
sciplinis philosophorum ? Qua alia oratione quam po- 
pulari Venetiis in illa luce literarum et ingeniorum 
effundebant illa flumina eloquentissimi homines in Se- 
natu et Magno Consilio, eloquentissimi in foro apud 
magistratus, mirantibus etiam exteris, et in primis 
Vicetini illi duo decora et lumina patriae immortalia, 
quorum nomina omnium adhuc sermonibus percrebre- 
scunt? M. Cicero dixit apud C. Caesarem virum acu- 

tissimuro, ingcniosissimum, doctissimum. Num itleo a 
dicendi ratione populari discessit ? At nunc populari 
oratione taedet oratores sacros quasi humili et abjecta, 
cum sit ea vere et sola nobilis, gravis, decora, subli- 
mis. Taedet nostros oratores sacros esse populares. 
Tu qui es qui in ministerio versaris, divinitus, ut ais, 
vocatus et missus? Nonne tui est muneris et officii 
divinissimae religionis mysteria et praecepta, idest quae 
credenda sunt etfacienda audiente, qua es circumseptus, 
multitudine, docere et inculcare? Quid igitur illa obtru- 
dis de doctrina temporum, de civitatum scientia consti- 
tuendarum et regendarum, de commerciis, de come- 
tarum orbibus et natura, de montibus lunae et ignibus 
indc erumpentibus, de coloribus iridis, de herbis, et 
metallis, de structura cerebri et oculorum, humoribus, 
nervis, membranis, de terra, mari, omni natura? Tu 
non solum res subtilius ductas connectis, ut aliae aliis 
inter se junctae colligataeque ducantur acri acumine 
et ratiocinatione diflicili, sed etiam tamquam discipli- 
nam aliquam in scholis tradas (non ignota loquor) 
conjungis, ut et ad ea, quae dicuntur in praesentia, 
debeant qui andiunt mentem intendere, et ad ea, quae 
triduo ante aut quatriduo sunt disputata. Parvuli 
petunt panem, et tu quin illis panem frangas, porrigis 
lapidem? Fratres tui vitiis obruti et inscitia mala 
labuntur in praeceps, et tu ruentibus et pereuntibus 
docta ista tua et pulcra occinis ? Quin das opcram ut 
turbam ab errore revoces in viam? Quin id agis ul 

illam ad justiliam, ad pietatem, ad virtutem impcllas ? 
Tu pro Christo legatione fungeris? Miser officium 
deseris in re tanta, et flagitium non perhorrescis ? Pau- 
lus, ille Paulus, qui incredibilem scientiae altitudinem 
hauserat raptus in caelum, qui invictissimus tam ma- 
gnifice epicureos, stoicos, caeteros refutavit, Deus elo- 
quentiae Lystris hahitus, eloquentissimus Damasci, 
Antiochiae, Thessalonicae, Corinthi, Ephesi, Romae, 
Athenis in medio Areopago potentissimum nomen et 
regibus illaturus, rudes populos non in sublimitate 
sermonis et sapientiae, sed tanquam lac illis potum 
daret, instituebat. Ipse magister ct doctor divinus Chri- 
stus in Evangelio, ut in hoc etiam exemplo sit, cum 
omnibus hominibus loqueretur ad omnium intelligen- 
tiam sensumque loquens accomodate, augusta et admi- 
rabilia effert facili simplicique sermone in plenissimam 
luccm veritatis ; nunc servum objiciens obruentem terra 
talentum; nunc patrem familias mittentem operarios 
in vineam ; nunc pastorem quaeritantem ovem, quae 
perierat, et ea inventa ct imposita super humeros 
redeuntem cum gaudio; egenum filium reversum ad 
patrem ; indutum bysso divitem; pisces in rete inclusos; 
dragmam mulieris ; nuptiale convivium. Nostros sacros 
oratorcs philosophos pudet tam demisse sapere. Sed 
quoniam adeo sunt eruditi, numnam ignorant Augu- 
stinum, cum eloquentiae christianae praecepta traderet, 
monuisse non solum docentis esse ad discentium captum 
infirmitatemque descendere, monstrare, proponere, 

explicare, sed etiam tacentem populum diligenter inspi- 
cere, ut si populus vultu, oculis, gestu aliquid significet 
minus esse asseculum, illud orator, mutaiis verbis atque 
sententiis, retractet et insinuet in animos multimoda va- 
rietate dicendi ? Qui Augustinus cum in Manichaeos non 
quidem orator dixisset, sed scriptor raandasset literis 
quae minus aperta indoctis viderentur, momtus genus 
illud scribendi repudiavit. O mores inversi ! Doctissinii 
Patres et sanctissimi, nihil de scriptis cogitantes et de 
gloria sua, populum unice intuebantur, ut illum divino 
verbo pascerent. Nunc vanissimi homines se ipsos re- 
spiciunt, unice nihil de populo solliciti nisi ut ipsi a 
populo pascantur laudibus! Mentis magna agitantis et 
pervidentis vim, et opes ostentare omnigenas erudi- 
tionis, nova proferre et inaudita, iis repudiatis et con- 
temptis quae alii occupassent, plura significare quam 
dicere, quaedam obscurare consulto, haec multis curae 
sunt hoc tempore ut habeantur doeti et ingeniosi, si 
ad eos intclligendos opus sit ingenio et doctrina. Lau- 
datur Demosthenes quod cum verba faceret de patria 
nihil videretur nisi patriam cogitare : M. Antonius ille 
orator declarat apud Tullium in judiciis et periculis 
hominum non tam ingenii sui existimationcm spectari 
ab oratore debere quam fidem et officium, etiam cum 
alienissimos defendat : oratores sacri quorum est Deum 
unice spectare et hominum salutem, inanem gloriam 
spernere, hoc tantum suscipiunt sanctissimi muneris, 
ut serviant levitati et superbiae et libidini suae. Dubi- 

tem ego non neminem verba facere eiiam cupiditate 
mercedulae? At vero si de agello suo causam dicerent, 
itane dicerent apud judicem ? 

Sed quoniam tanto gloriae amore ducuntur, liceat 
mihi per vos aliquem istorum non quidem ut paulo 
ante feci, verum alia ratione interrogare, et sic agere. 
Ecce convenit hominum multitudo, magna frequentia 
sedet, erigitur in expectationem. Quid tum inde ? Pro- 
dis ipse. At quanam de causa prodis ? Ut nimirum 
apud eos dicas inter quos ad dicendum surgis, et quos 
ipse dicturus in unum locum accivisti. Ut igitur dicas 
te das in conspectum ; et ea pergis dicere, quae scis 
paene ab omnibus intelligi perinde ac si nullus dicas? 
Ita tecum pugnas? Si rusticus, cum agrum colere in- 
stituit, instrumentis utatur, quibus neque serere quid- 
quam possit neque arare ; si miles postulet vincere iis 
armis quibus nullo raodo parari victoria potest, merito 
dicantur insanire ; quid tu ab illis discrepas ? Ut igitur 
literatissimus videare, hominem quodammodo exuis? 
M. Antonius, quem dixi, qui cum L. Crasso de elo- 
quentiae principatu contendit, tantum abest ut scien- 
tiam importunam venditaret ; studiorum et in primis 
philosophiae rudis videri conabatur, ne scientiae opinio 
orationi imminueret auctoritatem. Quem enim doctio- 
rem novit populus, eum etiam aptiorem putat ad fal- 
lendum. Nefas sit quidquam fallax in sacro oratore 
suspicari. Attamen cuni populus adeo te scicntiae osten- 
tandae cupidum, quam ejus utilitatis studiosum, videat, 

poterit fortasse non sine causa de oratoris fide minus 
bene sentire. Tum illa disciplinarum gravitas, et quasi 
tristitia, illa frons docentis et quasi imperantis magi- 
stri, grave illud supercilium videtur minus oratori, 
praesertim sacro, convenire. Quibus de causis illi 
sacrorum Oratorum principes praeter Augustinuro, 
illa exempla, in quae omnes intueri debeant, splendi- 
dissima, Hieronymus, Ambrosius, Cyprianus, Chry- 
sologus, Basilius, Gregorius Nazianzenus, Chryso- 
stomus, et, ut nostros etiam attingam, ille eloquentis- 
simus, totus a Cicerone aut potius Ciceronis aemulus, 
Paulus Segnarus, omnesque deinde oratores sacri 
nobiles et illustres, cum theologi revera essent, et 
philosophi, iis qui minus essent, scientiae jactationem 
reliquerunt. 

At, inquiunt, placemus, et eos oblcctamus qui 
confluxerunt audituri. Hoc est nimirum in quo sc ja- 
ctant et efferunt. Utrum vero etiam jure se efferant 
vos paulo post judicabitis. Atque illi primum hoc a me 
responsum ferant, non ea de causa oratores verba facere 
ut delectent, sed ideo delectare, ut conciliatis hominum 
mentibus facilius ea persuadeant, quae docere insti- 
tuerunt. Nihil enim oratoribus praesertim sacris debet 
esse commune cum veterum Sophistarum levitate, qui 
nimirum, quod inutili voluptate audientes alliciebant 
et fallebant, vehementer in Phaedro et Gorgia a Pla- 
tone reprehenduntur. Sed quoniam delectare oratoris 
est, et sacri etiam oratoris, juvat quaerere hoc loco 

utruin illi aut ulli, quibus popularis desit dicentli ratio, 
queant revera delectare. In quo mihi respondeant, quo- 
nam tandem pacto possint ea cuipiam e populo revera 
voluptatem afferre, quae ab illius sunt sensu intelligen- 
tiaque disjuncta ? Doctos, inquiunt, delectamus. Ita 
sane. Non enim sunt tanti non docti. Kgo vero, ut lo- 
quar de me, vix existimo posse contingere, ut docti 
homines tum ingenio praediti, tum judicio prudenti et 
perpolito non stomachentur, cum audiant orationem 
eam, quam intelligunt tantopere ab oratoris oflicio in- 
stitutoque abhorrere. Deinde cum genus ipsum ora- 
tionis considero, equidem non intelligo, quid habeat 
voluplatis, qua jucunde valeat per se doctos homines 
detinere. Quid? An doctum virum, eleganti praesertim 
eruditione excultum, qui in maximorum oratorum 
cognitione versatus, et in studio scriptorum praestan- 
tissimorum verae consueverit pulcritudinis sensu com- 
moveri, ea jucunde afliciant, quae doctrinam redolent 
et taedia scholarum? Qtiae si cui placent non satis 
humano, et nimis philosopho, aut theologo, non video 
cur hunc non potius lineae in monogrammis capiant 
quam picturae, aut in corpore ossa severo artificio di- 
gesta quam apta membrorum figura atque habitudo 
cum quadam coloris suavitate. Num vero doctum ho- 
minem juvent sententiae illae non tanquam orationis 
lumina apte prudenterque dispositae, sed crebrae, et ad 
fastidium quasi structae et compactae? Num similitu- 
dines ex abditis ignotisque rebus petitae, quae rem 

potius offundant tenebris, quam colloccnt in bono lu- 
mine ? Num sermo conveniens disciplinis gravioribus, 
nominibus notans propriis atque suis ( quod saepe ne- 
cesse est) res, quae inde sumuntur, hoc est inornatis 
et barbaris, ab eloquentia abhorrens, imo ipsam tollens 
funditus eloquentiam ? Num tandem quae non pauci 
gracilitati et jejunitati, ut monstra omnia, et portenta 
discordi concordia copulentur, adjiciunt quaedam poe- 
tica ultra omnem poetarum licentiam, plura a fabulis, 
quas nonnulli Romanienses vocant, quarumque tam 
mira libido nunc homines vexat ? 0 temporum infeli- 
citatem ! O dedecus nostrum ! Illae amorum et heroi- 
corum facinorum et casuum eventorumque admirabi- 
lium fabulosae narrationes, quas passim nunc scribunt 
docti, indoctique, virique, foeminaeque, a Britannis, a 
Gallis, a Germanis, a quibuscumque, inferuntur in 
urbes et regiones nostras turbido quasi torrente, et 
cupide excipiuntur sine delectu, et avide teruntur ma- 
nibus, et tabernas, et domos, et gynaecea tenent et 
complent in perniciem. Non quaero modo quantum 
boni mores inde detrimenli capiant. At certe eaedem 
fabulac non solum itali sermonis clegantiam et inte- 
gritatem inficiunt multiplici confusaque peregrinitate, 
non solum recte scribendi dicendique rationem exter- 
nis vitiant pigmentis, et offuciis, non solum omni labe 
optimas literas inquinant, sed ingenia ipsa hominum 
et bonam mentem pervertunt. Cujus pestis pessimum 
virus cum serpat in dies latius et manet in omnes vitae 



partes, prodit se undique et apparet in poematis, quae 
eduntur, in musicis sonis et cantibus, in frontibus et 
titulis librorum indigne turpatis barbaricis literis, et 
puerilibus ineptiis, in aedibus, quas majores nobilissi- 
mas et pulcherrimas extruxerunt, peregrinum in mo- 
rem ridiculumque deformatis, in coenarum instructu 
atque apparatu, in cultu vestium, gestu, incessu, facie 
ferociter barbata. Istum ergo amorem gustumque fabu- 
larum istarum, praesertim cum istae quoque saepe 
philosophiam sapiant, istud scribendi genus et colo- 
rem, istum stilum inducunt in orationes suas quidam 
sacri oratores, hi praecipue qui tam subito oratores 
nascuntnr, qui contemnunt oratores sacros non nimis 
philosophos plaudentes ingenio suo, atque agunt Deo 
magnas gratias quod non sunt sicuti caeteri homines. 
Verum illi placeant, per me licet, cumulentur laudi- 
bus, carminibus celebrentur, efferantur in coelum. 
Idcirco ne erunt oratorcs? Aut potius laudes istae 
plane indicabunt multos depravato palato gustare ista, 
et nos in mala tempora incidisse ? Ipse vero populus 
(quis nescit?) persttingitur saepe et obtunditur rerum 
ignotarum specie, gestu, vocis vanissimo strepitu, admi- 
raturque stupens, et laudat nescius quid laudet et admi- 
retur. Illud non possum satis rairari graves viros quos- 
dam his frequentes adesse, his favere nescio pejore 
consilio an exemplo, qui et dicentibus ad magis auden- 
dum, et bonis adolesccntibus ad imitandum animum 
addunt. Verum vos, si sapilis, nolite ulla auctoritate 

moveri. Ego ad illud propero, quod est in hac causa 
potissimum et maximum. 

Quis e& nescius laudem esse ex oratoris laudibus 
summam audientium animos ita agere et tractare di- 
cendo, ut impellantur quo libet, et unde libet flectan- 
tur et deducantur ? ln boc vis existit raira ac prope 
divina, in hoc illa dominatur, quae ab Ennio flexanima 
dicta est, et omnium regina rerum, eloquentia. Magis 
enim homines ducuntur aut spe, aut odio, aut amore, 
aut reliquis perturbationibus, quam rebus et veritate. 
Quare qui perite omnia inveniat ad faciendam fidem, 
eaque apte et jucunde disponat atque ornet, si minus 
est idoneus ad concitandos motus animorum, is merito 
dignus censetur a Quintiliano qui disertas causas do- 
ceat, non qui orator appelletur. Nihil est necesse, his 
doctissimis viris praesentibus, monere, quaccumque 
peraguntur ab oratore sacro cum permovet audientium 
animos, imo etiam cum docet, et delectat dicendo, di- 
vina virtute peragi, atque adeo eo sermone, qui unice 
vivus et efjicax et penetrabilior omni gladio ancipiti. 
Sed cum humana haec artis adjumenta non sint idcirco 
repudianda, quod notum est omnibus, hoc adfirmo, 
nihil esse, quam sermo iste, quo multi sacrorum ora- 
torum uti consueverunt, magis alienum a ciendis ani- 
morum motibus, quos idem ego contendo populari una 
oratione misceri atque agitari. Agedum. Quandonam, 
et quibus rebus, et quo modo hominum animi pertur- 
bantur? Nimirum cum objiciuntur ea, quae penitus 

eos, qul audiunt, aut naturam humanam, in qua ipsi 
siti sunt, et cujus sunt partes, proxime atlingunt, 
profutura aut nocitura, eaque agentia, acria, insignita 
mentem percellunt, impelluntque vehementius. Quare 
nihil tam ahhorret ah animorum perturbalionihus 
quam suhtilis et obscura disputatio, et a rebus, quae 
geruntur in vita, longissime abducta, atque abstracta. 
llla igitur adsit popularis oratio, quae ad usum vitae, 
et veritatem accommodata, rebus de medio sumptis, et 
in vulgari cognitione posilis confici consuevit. llla illa 
ea est, quae gravis, quae vehemens, quae splendida vi, 
et copia, et granditate verborum et figurarum incurrit 
in sensus, et agens, et penetrans, et pervadens in ani- 
mos ita naturam fingit imitando, ut non tam cxprimi 
videantur verbis quae dicuntur, quam sisti properao- 
dum in conspectu, atque eminere. Non enim verbo 
simul atque emissum est excitantur perturbaliones, 
sed mora, et idem urgendo saepius, et saepius eodem 
redeundo, et in primis amplificatione, quam boni qui- 
dara philosophi hac aetate vitium videlicet esse clo- 
quentiae judicarunt. Har oratione instructus Pericles, 
quem nominavi, dictus ab Aristophane poeta tonare, 
urare, Graeciam permiscere. Hac Tiberius Grac- 
cus, cum advocata concioue tanquam sibi mors emine- 
ret ab adversariis, lugubri veste indutus, flensque et 
miserabilis populo Romano tradidit in tutelam parvu- 
los filios, quos secum adduxerat, incredibiles illos in 
mullitudine motus excitavit. Hac Cajus illius frater 

lacrimas elicuit ab ipsis inimicis cum illa praecipue 
dixit : Quo me miser conferam ? quo vertam ? In 
Capitoliumne ? at fratris sanguine redundat ? Mar 
tremne ut miseram lamentantemque videam et abje- 
ctam ? Hac M. Antonius C. Norbanum servavit cum 
judicibus magna miseratione et dolore permotis rei 
consularis, ct senis, et sordidati imperatoris, diducta 
tunica, ostendit cicatrices adversas. Hac M. Cicero illas 
tragoedias excitavit. Hac tandem Massilonus, quod nos 
propius spectat, ita in eos, qui aderant et audiebant, 
aliquando dominatus est, ut commoti repentino quasi 
impetu assurgerent, stupentesque, et sui quasi nescii 
errarent palantes in templo. Quid ? An non orator iis 
ipsis scnsibus, ad quos audientes velit perducere, ipse 
primum debet commoveri? Nemo enim ea flamma, 
quam non habet ipse, alios incendit. At vero quis 
putet inflammari oratores, qui a rebus sevocant ani- 
mum, avocantque ad se involuti cogitationibus suis, 
et sua contemplatione defixi ? O Chrysostome ! Quem 
enim potius appellem quam ipsum te, qui et populari 
eloquentia, et animis concitandis tantopere praestiti- 
sti? Quibus tu rebus eos commovebas, qui aderant 
in concione, cum aut spectaculorum insanum studium 
reprehendebas , irritamentum malorum, aut vetabas 
cogi cives ad jusjurandum, aut benevolentiam excita- 
bas, et largitatem in egenos, aut in ambitionem, in 
invidiam, in avaritiam invehebaris, aut a furore com- 
motae seditione plebis, et flagrantis acerbissimo odio 

defendebas hominem dejectum de pristina fortuna, 
tcnentem aras in quas confugerat, trepidantemque, et 
pallentem morte futura ? Tu, tu ingenio praeclarissi- 
mo natus ad dicendum, et exemplis formatus orato- 
rum veterum clarissimorum, et multiplici abundans 
opportunaque doctrina, et studio occupatus religionis, 
gravis T copiosus, vehemens, magnificus, sive hortareris 
ad honestatem et rectefacta, sive a pravis moribus et 
flagitiis deterreres, sive caducis his aeterna illa oppo- 
neres et immortalia, sive constitueres antc oculos 
impiorum cruciatus, ita rerum, de quibus dicebas, 
illustrium afficiebaris magnitudine et veritate, ita in- 
torquebas illa fulmina, illa miscens incendia inflam- 
mabaris, ut dolentem populum, laetantem, abhorren- 
tem, lacrimantem, flecteres, impelleres, eriperes quo- 
dammodo e terra, et supra homines tolleres. 

Nunc vos qui adestis testes mihi volo. Num ab 
istis, qui hoc genus dicendi populare repudiant, discc- 
dentem multitudinem commotam videtis, et perturba- 
tam? Num, cum ipsi estis praesto, illam cernitis ad 
dicentis arbitrium affici atque agi ? Num vos sentilis 
animos vestros tangi et permisceri ? Quos isti ab 
errore reducunt ad veritatem, ad pietatem ab iniqui- 
tatc, a vitiis ad virtulem ? Quem capiunt fructum ex 
disputationibus suis? Non opus est pluribus. Neque 
docent, quod est necessitatis, neque conciliant delecta- 
tione, quod utilitatis est, neque flectunt, quod est 
virtoriae. Quid igitur ? Neque persuadent. Quare, 

quod est extremum, nequc oratorum nomine diulius 
abutantur. O miseram Sacrae Eloquentiae conditio- 
nem ! Mollior illa aliquando, postea jejunior et sinc 
nervis, deinde externis moribus oblita de splendore 
illo decidit et veteri dignitate. Alia deniquc aliis tem- 
poribus, et in deterius saepe delapsa, versa est ancipiti 
volubilique fortuna. Eo vero redactam, ut non solum 
non persuadeat, quod illa scilicet spectat, sed nec ea 
dicat, quae ab iis percipi queant, quibus dicit, hoc 
videtur aetatis proprium, atquehujus praecipue philo- 
sophiae, quam quidem artium omnium altricem ac 
parentem, in earum perniciem hominum intemperantia 
et stultitia detulerunt. Quid est igitur Adolescentes ? 
An rebus tam manifestis, tam apertis, tam in omnium 
oculis positis, sinetis vos de via, quam estis ingressi, et 
quam tenetis, deduci ? Vos ita dicite (verbis utar Augu- 
stini ) ut i eritas pateal, ut veritas p/aceat, ut veritas 
moveat. Id flagitat eloquenliae natura, suscepti muneris 
ratio, Christiani populi utilitas, dignitas et majestas 
Religionis, atque adeo auctoritas, et exempla oratorum 
sacrorum excellentium, quorum nonnulli non desunt 
in hac urbe, et in quos par sit tamquam in speculum 
intueri. Ea documenta, hortamenta, adjumenta praesto 
sunt, ut videamur posse de vohis satis laeta augurari. 
In universum ea est oralorum mala mens et voluntas, 
et is in auditoribus gustus et depravatio, ut vix melio- 
ra, ut haec sunt tempora. sperare possimus, deteriora 
(avertite omen) debeamus et acerbiora formidare. 

